王基 (北魏)

王基（），字洪业，乐浪遂城（今朝鲜平壤市）人，北魏晋阳县男王光祖第三子，王祯的弟弟。

王祯出身乐浪王氏，墓誌记载为商朝箕子後裔，周武王克商，封箕子于朝鲜。五世祖王波，前燕仪同三司，封武邑郡公；高祖王班（王礼班），散骑常侍、平西将军、给事黄门侍郎，封晋阳县侯；曾祖王定国，北魏库部给事中、冠军将军、并州刺史，封博平县男；祖父王唐成，北魏广武将军、东宫侍郎，封合肥县子；父亲王光祖，宁远将军、徐州长史、淮阳太守、司州中正，封晋阳县男。乐浪王氏是北周明德皇后、王盟，唐代王毛仲、王思礼的氏族。

王基未出仕，墓志称他为处士。正光三年二月廿四日（522年4月5日）在洛阳永康里去世，时年三十二岁。正光四年十月二十日安葬在洛阳城北首阳山《魏故处士王君墓志铭》：“君讳基，字洪业，乐浪遂城人也。幼禀冲灵之气，长怀端嶷之操。机质霜华，器用渊谧，任性超遥，有毛关雅量，敖然独足，齐鸿遥神趣。黄中挺达，耻兼子长，澄挠不渝，羞同叔度。然庭训弗经，庠风莫预，籍体生知，凭襟自晓，阎曦华心，鸿秋丽志，比迹畴能，岂前斯哲。将流芳四像，翾馥三才，天不慭遗，歼此良人。春秋卌有二，正光三年岁次壬寅二月癸亥朔廿四日丙戍薨于洛阳永康里。哲人既徂，有识同嗟，遂使弦歌遏而无响，痛音扬而成韵。粤四年十月甲寅朔廿日癸酉窆于洛阳城北首阳之山。金门昼奄，修夜无晓，铭德黄泉，传芳世表。乃作铭曰：二仪丕绪，四像垂灵，翩翩神䴏，降卵而生。祥应唐墟，庆震皇京，修哉今古，介祉恒明，其一堂堂盛貌，穆穆神仪，三德克融，六艺唯熙。霜翻兰叶，风摧桂枝，丝言日远，殊章永离。其二离弦遂往，坠雨不归，逸翮未穷，遥途有期。风悲塞草，气咽寒飔，千秋万岁，往矣难追。其三白杨耸檊，崇嵑僬侥，窀穸长昏，有日无朝。玉质沉壤，蕙气陵霄，铭思泉石，流悲冀遥。其四其先出自有殷，周武王克商，封箕子于朝鲜，子孙因而氏焉。六世祖波，燕仪同三司武邑公。高祖班，散骑常侍平西将军给事黄门侍郎晋阳侯。曾祖定国，圣朝库部给事冠军将军并州刺史博平男。祖唐成，广武将军东宫侍郎合肥子。父光祖，宁远将军徐州长史淮阳太守司州中正晋阳男第三子也。”。1927年，王基墓誌在洛陽東山嶺出土，墓誌保存于西安碑林博物館。墓志为方形，志高49.8厘米，宽48.5厘米，正书21行，满行24字，共466字，书法已具唐楷成熟时期的特征。

 参考文献 

Category:北魏人
J